als_Latn dik_Latn sag_Latn
Nëse ju pëlqejnë intrigat, misteret, rreziqet, spiunazhi, sekretet e qeverisë apo mesazhet kriptografike, kjo do t’ju interesojë me të vërtetë.
Dikush ka ngarkuar për tetë muaj me radhë në YouTube video njëra pas tjetrës me një format pothuajse identik: dhjetë pamje drejtkëndëshash ngjyrë të kuqe dhe blu, të cilët alternohen për 11 sekonda, me një muzikë në sfond që gjenerohet nga një kompjuter. Çfarë do të thotë? Kush i ka prodhuar dhe përse?
Gjithçka nisi në 23 shtator të vitit 2013 në orën 14:45, kur dikush që ishte regjistruar me emrin Webdriver Torso ngarkoi në YouTube videon e parë.
Sekuenca e parë misterioze, ku për 11 sekonda shfaqen drejtkëndësha blu dhe të kuq, mund të ketë humbur në numrin e madh të videove që publikohen çdo ditë në YouTube. Por 28 minuta më vonë është ngarkuar një video tjetër pothuajse identike me të parën, pastaj një tjetër pas një ore, dhe kështu me radhë për gati tetë muaj. Pas publikimit të gati 80.000 videove që të gjitha bashkë zgjasin 236 orë, njeriu misterioz nuk ngarkoi më video të tjera, ai ra në heshtje. Secila video dukej si unike, por formati qëndronte i njëjti.
Gazeta Wired ishte ajo që zbuloi për herë të parë këto video misterioze, në muajin shkurt. Njerëzit që në atë moment janë bërë kureshtar se çfarë kuptimi kanë të gjithë këto video. Kush është Webdriver Torso? Çfarë do ai nga ne? Janë hedhur hipoteza të ndryshme mbi to.
Një hipotezë është që mund të jetë një gjuhë e koduar, që u dërgohet spiunëve apo informatorëve. Një tjetër thotë se bëhet fjalë për një testim për të zbuluar talente të rinj të kriptografisë. Ndoshta mund të jetë pjesë e një softueri të humbur? Disa thonë mos janë mesazhe të dërguar nga alienët.
Janë bërë shumë investigime në lidhje me këtë çështje misterioze. Webdriver Torso ngarkonte 400 video në ditë. Hetuesit e përshkruajnë atë si një njeri të palodhur. Ai punonte ditën dhe natën. Madje në ditën e Krishtlindjeve ai kishte postuar video çdo dy minuta, duke mos pasur kohë as të festojë festën apo të flejë.
Videoja e parë e ngarkuar në këtë kanal, që ndryshonte nga videot e tjera, ishte një film vizatimor, “Aqua Teen Hunger Force”, në të cilin tre protagonistët nuk arrijnë të fitojnë një pyetësor në një klub nate. Për ta parë këtë video duhej të paguaje 1.99 euro me paypal si dhe mund ta shikonin vetëm ata që ishin në Francë.
Në videon 1.182 u zbulua për herë të parë një pistë nga Webdriver. Kjo video ishte filmuar nga një ballkon në Paris ku shfaqej “Kulla Eiffel” e ndriçuar natën, si dhe tregohet për një çast një person që nuk duket qartë. Poshtë videos, Webdriver ka lënë një koment, “Matei është shumë inteligjent.”
Çdo përpjekje për të kontaktuar me të me anë të llogarisë Google+ nuk ka funksionuar. Një gjë është e sigurt, ka shumë Francë në këtë mister: Kulla Eiffel, drejtkëndësha të kuq dhe blu sipas flamurit francez.
Nëse është një qenie jashtëtokësore, le të shpresojmë që do të vijnë në paqe.
(Herë të lexuara: 461)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn